
PL-x 186/2015  

RAPORT COMUN
asupra proiectului de Lege privind înfiinţarea, organizarea şi funcţionarea
 Academiei de Ştiinţe Juridice din România

1. În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru învăţământ, ştiinţă, tineret şi sport, au fost sesizate spre dezbatere, în fond, cu proiectul de Lege privind înfiinţarea, organizarea şi funcţionarea Academiei de Ştiinţe Juridice din România,  trimis cu adresa nr. PLx186 din 4 martie 2015 şi  înregistrat cu nr.4c-11/330 din 09 martie 2015 şi cu nr. 4c-9/69 din 09 martie 2015.
2. Potrivit prevederilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din data de 3 martie 2015.

Consiliul Legislativ a avizat favorabil  iniţiativa legislativă, cu observaţii şi propuneri, conform avizului nr. 849 din 22 iulie 2014.

Proiectul de lege supus dezbaterii are ca obiect de reglementare înfiinţarea, organizarea şi funcţionarea Academiei de Ştiinţe Juridice din România  ca organism ştiinţific de seamă al ştiinţelor juridice în cadrul comunităţii ştiinţifice româneşti. for naţional, de consacrare ştiinţifică, care reuneşte personalităţi reprezentative ale ştiinţelor juridice.

3. În conformitate cu prevederile art.61 şi art.63 din Regulamentul Camerei Deputaţilor, republicat, Comisiile au examinat proiectul de lege menţionat mai sus, în şedinţe comune în zilele de 24 martie şi 28 aprilie 2015.


La lucrările Comisiei juridice, de disciplină şi imunităţi şi-au înregistrat prezenţa un număr de 22 deputaţi, din totalul de 25 de membri.

La lucrările Comisiei pentru învăţământ, ştiinţă, tineret şi sport şi-au înregistrat prezenţa un număr de 17 deputaţi, din totalul de 27 de membri.
4. În urma examinării proiectului de lege şi a opiniilor exprimate, comisiile au hotărât, cu unanimitate de voturi, să supună Plenului Camerei Deputaţilor spre dezbatere şi adoptare proiectul de Lege privind înfiinţarea, organizarea şi funcţionarea Academiei de Ştiinţe Juridice din România, cu amendamente admise prezentate în Anexa 1 şi amendamente respinse prezentate în Anexa 2.
5. În raport de obiectul şi conţinutul său, proiectul de lege face parte din categoria legilor ordinare.

	PREŞEDINTE
	PREŞEDINTE


	Bogdan Liviu CIUCĂ
	Adrian Nicolae DIACONU


	SECRETAR
	SECRETAR


	Sorin Constantin STRAGEA 
	Victor CRISTEA


	Sef serviciu Ciprian Bucur

Consilier parlamentar  Silvia Olaru
	Consilier parlamentar Ioana Florina Mînzu


ANEXA 1
AMENDAMENTE ADMISE
	Nr.

crt.
	Text propunere legislativă
	Text propus de Comisii
(autorul amendamentului)
	Motivare/Observaţii

	1. 
	Titlul Legii: Lege privind înfiinţarea, organizarea şi funcţionarea Academiei de Ştiinţe Juridice din România
	Text nemodificat
	

	2. 
	CAPITOLUL I
Dispoziţii generale
	Text nemodificat 
	

	3. 
	Art.1. - (1) Academia  de  Ştiinţe  Juridice din România este for naţional, de consacrare ştiinţifică, care reuneşte personalităţi reprezentative ale ştiinţelor juridice.


	Art.1. - (1)
Se înfiinţează Academia de Ştiinţe Juridice din România, denumită în continuare AŞJR, ca for naţional, de consacrare ştiinţifică, care reuneşte personalităţi reprezentative ale ştiinţelor juridice.

Autor: Comisia juridică
	

	4. 
	(2) Academia de Ştiinţe Juridice din România, denumita în continuare AŞJR, este instituţie de interes public şi de utilitate publică, cu personalitate juridica de drept public, autonomă.
	(2) Academia de Ştiinţe Juridice din România este instituţie de interes public, cu personalitate juridică de drept public, autonomă.

Autor: Comisia juridică
	

	5. 
	---
	(3) Academia de Ştiinţe Juridice din România este continuatoarea în drepturi şi preia tradiţiile ştiinţifice ale Academiei de Ştiinţe Morale şi Politice, înfiinţată în anul 1939.

Autor: Comisia juridică şi  deputat Anghel Stanciu


	

	6. 
	Art.2 - Sediul central al AŞJR este în municipiul Bucureşti.
	Art.2 - Se elimină.

Autor: Deputat Radu  Zlati
	Ca urmare a eliminării art.2 toate articolele din prezentul proiect se renumerotează.

	7. 
	Art.3 - Principalele atribuţii ale AŞJR, sunt:

a) conceperea, promovarea, dezvoltarea, sprijinirea si protejarea ştiinţelor juridice sub toate formele, acţiunile si metodele directe, indirecte sau adiacente;
b) propune iniţierea, elaborarea şi
îmbunătăţirea unor   proiecte   de   acte
normative în domeniile în care are
competenţă;

c) evaluarea asupra fenomenelor juridice şi realizarea unor studii de impact privind aplicarea actelor normative.
---
	Art.2 - AŞJR are următoarele atribuţii principale: 

a) promovarea, dezvoltarea, sprijinirea şi protejarea ştiinţelor juridice şi a învăţământului superior juridic sub toate formele, acţiunile şi metodele directe şi indirecte;

Autor: Comisia juridică şi deputat Marian Enache 
b) propune iniţierea, elaborarea şi
îmbunătăţirea unor proiecte de acte
normative, evaluări, puncte de vedere şi opinii juridice;
Autor: Deputat Radu  Zlati şi Comisia juridică

Text nemodificat
d) alte atribuţii stabilite prin Statutul  propriu sau prin hotărârea Adunării Generale.

Autor: Comisia juridică
	Ca urmare a eliminării art.2, art.3 devine art.2



	8. 
	Art.4. - În realizarea atribuţiilor sale, AŞJR recunoaşte Academia Româna ca cel mai înalt for naţional de consacrare ştiinţifică şi culturală şi colaborează cu Parlamentul României, Ministerul Educaţiei şi Cercetării, Ministerul Justiţiei, Consiliul Superior al Magistraturii, Înalta Curte de Casaţie si Justiţie, Parchetul de pe lângă Înalta Curte de Casaţie si Justiţie, Consiliul Legislativ, Curtea Constituţională cu instituţiile si organizaţiile ştiinţifice academice, de cercetare si învăţământ juridic, din ţară şi din străinătate şi cu organizaţiile profesionale.


	Art.3 - În    realizarea    atribuţiilor    sale,    AŞJR recunoaşte Academia Română ca fiind cel mai înalt for naţional de consacrare ştiinţifică şi colaborează   cu   Parlamentul   României, Guvernul   României,   Ministerul   Educaţiei şi Cercetării Ştiinţifice,   Ministerul   Justiţiei,   Consiliul Superior al Magistraturii, Înalta Curte de Casaţie şi Justiţie, Parchetul de pe lângă Înalta Curte de Casaţie şi Justiţie, Consiliul Legislativ,    Curtea    Constituţională,    cu instituţiile     şi     organizaţiile     ştiinţifice academice,   de  cercetare  şi  învăţământ juridic, din ţară şi din străinătate şi cu organizaţiile profesionale ale juriştilor.

Autor: Comisia juridică
	

	9. 
	CAPITOLUL II
Organizarea şi funcţionarea
	Capitolul II
Organizarea şi funcţionarea AŞJR
Autor: Comisia juridică
	

	10. 
	Art.5 – (1)  AŞJR se organizează şi funcţionează potrivit prevederilor prezentei legi şi statutului propriu, adoptat de Adunarea Generală a membrilor.


	Art.4 - (1) AŞJR se organizează şi funcţionează potrivit prevederilor prezentei legi şi Statutului propriu, adoptat de Adunarea Generală a membrilor.

Autor: Comisia juridică
	

	11. 
	(2) AŞJR reuneşte personalităţi ştiinţifice reprezentative, cu o înalta ţinuta morala, care s-au distins prin rezultatele muncii depuse, inclusiv în ceea ce priveşte dezvoltarea şi   promovarea prestigiului instituţiilor academice, precum şi instituţii care, prin activitatea acestora, au contribuit la dezvoltarea ştiinţelor juridice.
	(2) AŞJR reuneşte personalităţi ştiinţifice reprezentative din domeniul ştiinţelor juridice, cu o înaltă ţinută  morală,  care     s-au distins prin activităţile depuse, se bucură de recunoaştere naţională sau internaţională şi au contribuit la dezvoltarea ştiinţelor şi culturii juridice.
Autor: Deputaţi Ioan Cupşa şi Radu Zlati
	

	12. 
	(3) AŞJR întruneşte în componenta sa membri de onoare, membri titulari, membri corespondenţi si membri asociaţi.
	(3) AŞJR reuneşte în componenţa sa membri de onoare, membri titulari, membri corespondenţi şi membri asociaţi.

Autor: Comisia juridică şi deputat Anghel Stanciu
	

	13. 
	(4) Membrii de onoare sunt cetăţeni români sau cetăţeni străini care s-au remarcat prin realizări în domeniul ştiinţelor juridice sau prin contribuţii aduse la dezvoltarea obiectului de activitate al AŞJR si la menţinerea prestigiului AŞJR.


	(4) Membrii de onoare sunt cetăţeni români sau cetăţeni străini care s-au remarcat prin realizări în domeniul ştiinţelor şi culturii juridice sau prin contribuţii aduse la dezvoltarea obiectului de activitate al AŞJR şi la menţinerea prestigiului AŞJR.
Autor: Comisia juridică şi deputat Anghel Stanciu
	

	14. 
	(5) Membrii titulari şi corespondenţi sunt cetăţeni români aleşi, dintre personalităţile ştiinţifice reprezentative şi a profesioniştilor în domeniul juridic, cu o înaltă ţinută morală. Membrii fondatori ai AŞJR sunt membri titulari de drept ai Academiei. Numărul de membri de onoare, rezidenţi în ţară, este de maximum 40.


	(5) Membrii titulari şi corespondenţi sunt cetăţeni români aleşi pe viaţă, dintre personalităţile ştiinţifice reprezentative care se bucură de prestigiu profesional-ştiinţific în ţară şi străinătate. Numărul membrilor de onoare, membrilor titulari şi membrilor corespondenţi este stabilit de către Adunarea Generală.

Autor: Comisia juridică şi deputat Anghel Stanciu
	

	15. 
	 (6) Membrii asociaţi sunt acele persoane fizice sau persoane juridice care  prin activitatea   ştiinţifică   realizata   ori   prin contribuţii   materiale   susţin   si   sprijină dezvoltarea  obiectului   de   activitate   şi menţinerea prestigiului AŞJR.
	(6) Membrii asociaţi sunt acele persoane fizice care prin activitatea ştiinţifică   realizată ori prin contribuţii materiale susţin şi sprijină dezvoltarea obiectului de activitate şi promovează prestigiul AŞJR.

Autor: Comisia juridică şi deputat Radu Zlati
	

	16. 
	Art.6 - AŞJR poate acorda şi titlul de membru de onoare post-mortem unor personalităţi marcante ale ştiinţei.
	Art.5 - AŞJR poate acorda post-mortem titlul de membru   de   onoare   unor   personalităţi marcante ale ştiinţei şi culturii juridice.
Autor: Comisia juridică
	

	17. 
	Art.7 - Criteriile de selecţie sau de alegere a noilor membri ai AŞJR se stabilesc prin statut, iar procedurile, prin regulamentul propriu.


	Art.6 - Criteriile de selecţie sau de alegere a membrilor AŞJR se stabilesc prin Statutul propriu, iar procedurile prin regulament propriu.

Autor: Comisia juridică
	

	18. 
	Art.8 - (1) Membrii titulari si membrii corespondenţi ai AŞJR primesc o indemnizaţie lunară.


	Art.7 - Membrii de onoare, membrii titulari şi membrii corespondenţi ai AŞJR pot primi o indemnizaţie lunară, în condiţiile legii şi ale Statutului propriu.
Autor: Comisia juridică şi deputat Anghel Stanciu
	

	19. 
	(2) Dispoziţiile art.8 din Legea nr.31/2007 privind reorganizarea şi funcţionarea Academiei Oamenilor de Ştiinţă din România, cu modificările şi completările ulterioare, se aplică în mod corespunzător.
	(2) Se elimină.

Autor: Comisia juridică


	

	20. 
	Art.9 - (1) Pentru buna desfăşurare a activităţii AŞJR, în subordinea acesteia se organizează secţii ştiinţifice de specialitate şi filiale teritoriale, potrivit statutului propriu.
	Text nemodificat
	

	21. 
	(2) AŞJR poate înfiinţa filiale în afara tarii si poate fi membru al unor organisme şi organizaţii ştiinţifice internaţionale si al unor organisme sau organizaţii ştiinţifice din alte state.
	Text nemodificat


	

	22. 
	(3) În subordinea AŞJR funcţionează, ca unităţi cu sau fără personalitate juridică, filiale teritoriale, organizate în principalele centre ştiinţifice şi culturale ale tarii, precum si institute şi centre de cercetare ştiinţifică. Organizarea şi funcţionarea
filialelor        teritoriale
şi
ale  institutelor/ centrelor se stabilesc prin statut.


	(3) În subordinea AŞJR funcţionează, ca unităţi fără personalitate juridică, filiale teritoriale, organizate în principalele centre de cercetare ştiinţifice şi culturale ale ţării,   precum   şi   institute  şi  centre  de cercetare     ştiinţifică. Organizarea şi funcţionarea filialelor teritoriale, a institutelor şi a centrelor se stabilesc prin Statutul propriu al AŞJR.

Autor: Comisia juridică şi deputat Anghel Stanciu
	

	23. 
	(4) Filiala este condusă de un preşedinte, membru titular al AŞJR, remunerat, ales prin vot de adunarea generală a membrilor filialei. Mandatul preşedintelui este de 4 ani, putând fi reales.


	(4) Filiala este condusă de un preşedinte,
membru titular sau corespondent al AŞJR, ales  prin  vot de  adunarea  generală a membrilor filialei. Mandatul preşedintelui este de 4 ani, acesta putând fi reales.

Autor: Comisia juridică
	

	24. 
	(5) Filiala îşi constituie dintre membrii săi un birou de conducere, format din:
preşedintele filialei, un secretar şi 1-5 membri, aleşi prin vot. Hotărârile biroului de conducere se ratifică în plenul adunării membrilor filialei.
	Text nemodificat
	

	25. 
	(6) Preşedintele filialei are următoarele
atribuţii:

a) reprezintă filiala în toate relaţiile acesteia şi rezolva problemele curente; 

b) asigură legătura dintre AŞJR şi filiala; 

c) convoacă şi conduce şedinţele filialei si ale biroului filialei;

d) urmăreşte   ducerea   la   îndeplinire   a hotărârilor adunării membrilor filialei şi a biroului de conducere al filialei; 

e) prezintă anual dări de seama asupra activităţii filialei;

f) coordonează  activitatea  aparatului  de lucru al filialei şi emite decizii, potrivit statutului, privind personalul din subordine.
	Text nemodificat
	

	26. 
	CAPITOLUL III
Conducerea AŞJR


	CAPITOLUL  III
Conducerea  activităţii AŞJR
Autor: Comisia juridică
	

	27. 
	Art.10 - Conducerea activităţii AŞJR se asigură de adunarea generală, consiliul ştiinţific şi preşedinte.


	Art.9 - Conducerea activităţii AŞJR se asigură de adunarea generală, de consiliul ştiinţific, de prezidiul academiei şi de preşedinte.

Autor: Comisia juridică
	

	28. 
	Art.11. - (1) Adunarea generală este forul suprem de activitate al AŞJR şi este alcătuită din membri titulari, membri corespondenţi si membri de onoare. La adunarea generala participa si directorii generali ai instituţiilor ştiinţifice, precum şi ai altor instituţii subordonate AŞJR.
	Art. 10 - (1)
 Adunarea generală este forul suprem de activitate al AŞJR şi este alcătuită din membrii de onoare, membri titulari şi membri corespondenţi, cu atribuţii stabilite prin Statutul propriu. 

Autor: Comisia juridică


	

	29. 
	(2) Adunarea generală are următoarele atribuţii principale:

a) adoptă statutul AŞJR, modificările şi completările ulterioare ale acestuia;

b) aprobă darea de seama şi bugetul anual al AŞJR, precum şi programele de activitate ştiinţifică anuală şi cele pe termen mediu şi lung;
c) aprobă alegerea membrilor AŞJR validaţi de prezidiul Academiei, la propunerea consiliului onorific;

d) alege preşedintele, 5 vicepreşedinţi şi secretarul ştiinţific dintre membri titulari, în conformitate cu prevederile statutului. Durata unui mandat este de 4 ani.


	(2) Adunarea generală are următoarele
atribuţii principale:

a) adoptă Statutul propriu al AŞJR, precum şi modificările şi completările ulterioare ale acestuia;
Text nemodificat
c) aprobă alegerea membrilor AŞJR în condiţiile prevăzute de Statutul propriu;

Autor: deputat Anghel Stanciu

d) alege preşedintele, 5 vicepreşedinţi şi secretarul general dintre membrii titulari, în conformitate cu prevederile Statutului propriu. Durata unui mandat este de 4 ani.
Autor: Comisia juridică
	

	30. 
	(3) Adunarea generală se întruneşte în sesiuni ordinare o dată pe an şi ori de câte ori este necesar, la solicitarea preşedintelui AŞJR, a consiliului ştiinţific sau a două treimi din numărul membrilor AŞJR.
	Text nemodificat

	

	31. 
	(4) Adunarea generală este legal constituita în prezenta a doua treimi din numărul membrilor săi şi adoptă hotărâri valabile cu votul majorităţii simple a membrilor AŞJR prezenţi. Dacă la prima convocare nu este întrunit cvorumul legal de doua treimi din numărul de membri ai AŞJR, în termen de 30 de zile se convoacă o noua adunare generala, care se considera legal constituită cu numărul membrilor prezenţi.


	(4) Adunarea generală este legal constituită în  prezenţa a două treimi din  numărul membrilor săi titulari şi corespondenţi şi adoptă hotărâri valabile cu votul majorităţii simple a membrilor AŞJR prezenţi. Dacă la prima convocare nu este întrunit cvorumul legal de două treimi din numărul de membri ai AŞJR, în termen de 15 zile se convoacă o nouă adunare generală, care se consideră legal constituită cu numărul membrilor prezenţi.

Autor: Comisia juridică şi deputat Anghel Stanciu
	

	32. 
	(5) Adunarea generală hotărăşte asupra modalităţii de vot. În ceea ce priveşte alegerea membrilor conducerii AŞJR, aceasta se face în adunarea generală, prin vot secret.
	Text nemodificat

	

	33. 
	Art.12. - (1) Consiliul ştiinţific asigură conducerea AŞJR între sesiunile adunării generale.


	Art.12 devine art. 11. 
Text nemodificat

	

	34. 
	(2) Consiliul ştiinţific este alcătuit din membrii prezidiului, preşedinţii secţiilor ştiinţifice şi preşedinţii filialelor.
	Text nemodificat
	

	35. 
	(3) Consiliul ştiinţific se întruneşte semestrial şi ori de câte ori este necesar şi se convoacă de către preşedintele AŞJR, de prezidiul AŞJR sau de două treimi din numărul membrilor săi.
	Text nemodificat
	

	36. 
	Art.13.- (1) Prezidiul AŞJR asigura conducerea operativa si este constituit din preşedinte cei 5 vicepreşedinţi şi secretarul ştiinţific.


	Art. 12 - (1) Prezidiul AŞJR asigură conducerea operativă şi este constituit din preşedinte, cei 5 vicepreşedinţi şi secretarul general.
Autor: Comisia juridică
	

	37. 
	(2) Prezidiul AŞJR se întruneşte lunar sau ori de câte ori este necesar şi se convoacă de preşedintele AŞJR sau de un număr de două treimi din numărul membrilor săi.
	Text nemodificat
	

	38. 
	(3) Membrii prezidiului AŞJR au funcţia de bază în cadrul AŞJR.
	(3) Se elimină

Autor: Deputat Bogdan Ciucă
	

	39. 
	Art.14. – (1) Preşedintele AŞJR reprezintă AŞJR în relaţiile cu terţe persoane fizice sau juridice şi este ordonator principal de credite.

	Art. 13 - (1) Preşedintele AŞJR reprezintă Academia în relaţiile cu terţe persoane fizice sau juridice.

Autor: Comisia juridică şi deputaţi Bogdan Ciucă şi Anghel Stanciu
	

	40. 
	(2) Preşedintele AŞJR este preşedintele consiliului ştiinţific şi al prezidiului AŞJR şi conduce lucrările adunării generale şi ale structurilor AŞJR la care participă.
	Text nemodificat
	

	41. 
	(3) În exercitarea atribuţiilor sale, preşedintele AŞJR emite decizii.
	Text nemodificat
	

	42. 
	(4) În cazul în care preşedintele AŞJR nu îşi poate exercita prerogativele pe o perioadă mai mare de 30 de zile, el va fi înlocuit de unul dintre vicepreşedinţi, desemnat, după caz, de către preşedinte sau de către prezidiul AŞJR.
	(4) În cazul în care preşedintele AŞJR nu îşi poate exercita prerogativele pe o perioadă mai mare de 30 de zile, atribuţiile acestuia vor fi preluate de unul dintre vicepreşedinţi, desemnat, după caz, de către preşedinte sau de către prezidiul AŞJR.
Autor: Deputat Bogdan Ciucă
	

	43. 
	Art.15 - La nivelul preşedintelui AŞJR funcţionează un consiliu onorific, structura consultativa alcătuită conform statutului, menita sa vegheze la stabilitatea şi continuitatea activităţii AŞJR.


	Art.14 - La nivelul prezidiului AŞJR funcţionează un consiliu onorific, structura consultativă alcătuită conform Statutului propriu, menită să vegheze la buna reputaţie a instituţiei.

Autor: Deputat Anghel Stanciu
	

	44. 
	Art. 16 - (1) Vicepreşedinţii  AŞJR îndeplinesc atribuţiile  specifice coordonării secţiilor ştiinţifice, filialelor,    relaţiilor externe, precum si alte atribuţii stabilite   de preşedintele AŞJR si cele stabilite prin Statutul AŞJR.
(2) Secretarul ştiinţific asigură, prin aparatul de   lucru   la   nivel   central,   realizarea legăturilor    funcţionale    între    secţiile ştiinţifice, între acestea şi filialele teritoriale, precum  şi cele cu  terţe persoane şi îndeplineşte   atribuţiile   încredinţate   de preşedintele AŞJR şi cele stabilite prin Statutul AŞJR.
	Art. 15 - (1) Text nemodificat.
 (2) Secretarul general asigură, prin aparatul de lucru la nivel central, realizarea legăturilor funcţionale între secţiile ştiinţifice, între acestea şi filialele teritoriale, precum şi cele cu terţe persoane şi îndeplineşte atribuţiile încredinţate   de   preşedintele AŞJR şi cele stabilite prin Statutul propriu al AŞJR.
Autor: Comisia juridică
	

	45. 
	Art. 17 - Mandatul     preşedintelui     AŞJR,     al vicepreşedinţilor şi al secretarului ştiinţific încetează la expirarea duratei pentru care au fost aleşi sau prin hotărârea adunării generale a AŞJR, daca aceştia sunt în imposibilitatea de a-şi îndeplini atribuţiile sau îşi depun demisia.
	Art. 16 - Mandatul preşedintelui AŞJR, al vicepreşedinţilor şi al secretarului general încetează la expirarea duratei pentru care au fost aleşi, prin hotărârea adunării generale a AŞJR, în cazul în care sunt în imposibilitatea de a-şi îndeplini atribuţiile sau îşi depun demisia.
Autor: Comisia juridică
	

	46. 
	Art. 18 - Atribuţiile specifice ale AŞJR, ale consiliului ştiinţific, ale prezidiului AŞJR, ale preşedintelui AŞJR, ale consiliului onorific şi modul de lucru al acestora se stabilesc prin Statutul AŞJR.
	Art. 17 devine art. 16.

Text nemodificat

	

	47. 
	CAPITOLUL IV
Aparatul de lucru al AŞJR şi al unităţilor din subordine
	Text nemodificat

	

	48. 
	Art. 19 - (1) AŞJR are un aparat de lucru la nivel central şi la nivelul filialelor teritoriale.
(2) Structura organizatorica a aparatului de lucru la nivel central si la nivelul filialelor, precum si a institutelor si centrelor de cercetare aflate în subordinea AŞJR se aproba de către prezidiul AŞJR, iar statele de funcţii, de preşedintele AŞJR, la propunerea secretarului ştiinţific.
(3) Normativele de personal, criteriile de constituire a compartimentelor şi statele de funcţii pentru unităţile din subordine se aprobă de preşedintele AŞJR.
	Art. 18 - (1) Text nemodificat
(2) Structura organizatorică a aparatului de lucru la nivel central şi la nivelul filialelor, precum  şi a institutelor şi centrelor de cercetare aflate în subordinea AŞJR se aprobă de către prezidiul AŞJR, iar statele de   funcţii,   de   preşedintele   AŞJR,   la propunerea secretarului general.
Autor: Comisia juridică

(3) Text nemodificat

	

	49. 
	CAPITOLUL V
Finanţarea şi patrimoniul AŞJR
	Text nemodificat
	

	50. 
	Art. 20 - (1) Finanţarea activităţii AŞJR si a unităţilor din subordine se asigură din venituri proprii.


	Art. 19 - (1) Finanţarea activităţii şi a indemnizaţiilor AŞJR şi a unităţilor din subordine se asigură din venituri proprii.

Autor: Deputat Anghel Stanciu
	

	51. 
	(2) Veniturile proprii ale AŞJR provin din: donaţii, sponsorizări, taxe, chirii, publicaţii, studii, prestaţii    editoriale,  consultaţii ştiinţifice, studii pentru avize, lucrări de exploatare a unor bunuri mobile si imobile din patrimoniul propriu, precum si din alte activităţi realizate.


	(2) Veniturile proprii ale AŞJR provin din: donaţii, sponsorizări, taxe, chirii, publicaţii, studii, prestaţii editoriale, consultaţii ştiinţifice, studii pentru avize, exploatarea unor bunuri mobile şi imobile proprii, precum şi din alte activităţi realizate conform legislaţiei în vigoare.
Autor: Comisia juridică
	

	52. 
	(3) Centrele de cercetare din cadrul secţiilor ştiinţifice de specialitate funcţionează având  la bază criteriul  rentabilităţii  şi principiul autofinanţării. Din fondurile atrase - granturi, sponsorizări, donaţii, alte bunuri - si din veniturile realizate de acestea, 80% rămân la dispoziţia exclusivă a centrelor de cercetare pentru susţinerea si finanţarea activităţii proprii, iar restul de 20% constituie venit propriu al AŞJR.
	 (3) Centrele de cercetare din cadrul secţiilor ştiinţifice de specialitate funcţionează având  la bază criteriul  rentabilităţii  şi principiul autofinanţării, conform Statutului propriu. 

Autor: Deputat Bogdan Ciucă


	

	53. 
	(4) Activitatea institutelor şi a centrelor de cercetare ştiinţifică din cadrul AŞJR se organizează ca activitate finanţată integral din venituri proprii si este supusă legislaţiei privind   finanţele publice. Bugetul de venituri si cheltuieli pentru activităţi finanţate integral din veniturile proprii se aprobă odată cu bugetul AŞJR.


	(4) Activitatea institutelor şi a centrelor de cercetare ştiinţifică din cadrul AŞJR se va desfăşura în conformitate cu legislaţia naţională privind activitatea de cercetare ştiinţifică şi dezvoltare tehnologică, în conformitate cu bugetul şi obiectivele aprobate de Adunarea Generală. 

Autor: Comisia juridică şi deputat Anghel Stanciu
	

	54. 
	(5) Patrimoniul AŞJR este alcătuit din: 

a) bunuri mobile şi imobile proprii; 

b) bunuri  mobile şi  imobile,  proprietate publică sau privată a statului ori a unităţilor administrativ-teritoriale, atribuite în administrare sau în folosinţă în condiţiile legii; 

c) alte bunuri dobândite potrivit legii.
	Text nemodificat


	

	55. 
	CAPITOLUL VI

Dispoziţii finale
	Text nemodificat 
	

	56. 
	Art. 21 - (1) Sintagma Academia de Ştiinţe Juridice din România nu poate fi folosita de nicio altă instituţie   publică sau privată în cuprinsul denumirii acesteia.


	Art.20 - Sintagma Academia de Ştiinţe Juridice din România (AŞJR) nu poate fi folosită de nicio altă instituţie publică sau privată în cuprinsul denumirii acesteia.

Autor: Comisia juridică
	

	57. 
	Art. 22 - (1) În termen de 60 de zile de la intrarea în vigoare a prezentei legi, se va constitui un Comitet de iniţiativă care, sub coordonarea Secretarului general al Camerei Deputaţilor, va elabora   Statutul de organizare si funcţionare al AŞJR, care va fi publicat in Monitorul Oficial al României.


	Art.21 - (1) În termen de 60 de zile de la data intrării în vigoare a prezentei legi, se va constitui un Comitet de iniţiativă, sub coordonarea Uniunii Juriştilor din România, care va elabora Statutul de organizare şi funcţionare al AŞJR, ce va fi publicat în Monitorul Oficial al României, Partea I.

Autor: Comisia juridică
	

	58. 
	(2) Comitetul de iniţiativă va avea următoarea componentă:

- un reprezentant al Uniunii Naţionale a Barourilor din România;

- un reprezentant al Uniunii Naţionale a Juriştilor din România;

- un reprezentant al Uniunii Naţionale a Notarilor Publici din România;

- un reprezentant al Administraţiei Prezidenţiale;

- un reprezentant al Comisiei juridice de numiri, disciplină, imunităţi şi validări a Senatului;

- 3 reprezentanţi ai Comisiei juridice, de disciplină şi imunităţi a Camerei Deputaţilor;

- un reprezentant al Comisiei pentru învăţământ,   ştiinţa,  tineret  si  sport  a Senatului;

- 3 reprezentanţi ai Comisiei pentru învăţământ,  ştiinţa, tineret si sport a Camerei Deputaţilor;

- 2 reprezentanţi desemnaţi de Secretarul General al Camerei Deputaţilor;

- un reprezentant al Ministerului Educaţiei Naţionale.
	(2) Comitetul de iniţiativă va avea următoarea componenţă:

a) un reprezentant al Uniunii Juriştilor din România;

b) un reprezentant al Institutului de Cercetări Juridice "Acad. Andrei Rădulescu" al Academiei Române;

c) un reprezentant al Uniunii Naţionale a Barourilor din România;

d) un reprezentant al Uniunii Naţionale a Notarilor Publici din România;

e) un reprezentant al Consiliului Superior al Magistraturii;

f) un reprezentant al Uniunii Naţionale a Executorilor Judecătoreşti;

g) un reprezentant al Ordinului Consilierilor Juridici din România;
h) un reprezentant al Ministerului Educaţiei şi Cercetării Ştiinţifice;
i) un reprezentant al Ministerului Justiţiei.

Autor: Comisia juridică şi deputaţii Bogdan Ciucă şi Anghel Stanciu
	

	59. 
	(3) În termen de 15 zile de la intrarea in vigoare a prezentei legi, toate instituţiile care fac parte din Comitetul de iniţiativă îşi vor desemna reprezentanţii.


	(3) În termen de 15 zile de la intrarea în vigoare a prezentei legi, instituţiile prevăzute la art.21 alin.(2) îşi vor desemna reprezentanţii în Comitetul de iniţiativă.

Autor: Comisia juridică şi deputaţii Anghel Stanciu şi Radu Zlati
	

	60. 
	(4) În situaţia în care, după împlinirea termenului de 15 zile, una dintre instituţii  nu-si desemnează reprezentantul, Secretarul general al Camerei Deputaţilor va desemna persoanele care să asigure funcţionarea Comitetului de iniţiativa.


	(4) În situaţia în care, după împlinirea termenului de 15 zile, dacă una dintre instituţii nu îşi desemnează reprezentantul, Consiliul Director al Uniunii Juriştilor din România va desemna persoanele care să asigure funcţionarea Comitetului de iniţiativă.

Autor: Comisia juridică
	

	61. 
	(5) Membrii Comitetului de iniţiativă trebuie să întrunească următoarele condiţii:

· să fie cetăţeni români;

· să aibă studii superioare;

· să aibă experienţă în domeniul juridic şi/sau educaţional;

· să aibă o bună reputaţie.

	(5) Membrii Comitetului de iniţiativă trebuie să întrunească cumulativ următoarele condiţii:

a) să fie cetăţeni români;

b) să aibă studii superioare;

c) să aibă experienţă în domeniul juridic şi/sau educaţional;

d) să aibă o bună reputaţie.
Autor: Comisia juridică şi deputat Anghel Stanciu
	

	62. 
	(6) La data publicării statutului AŞJR în Monitorul Oficial al României şi după organizarea alegerilor pentru funcţiile de conducere prevăzute în Statut, Comitetul de iniţiativă îşi încetează activitatea, de drept. Activitatea Comitetul de iniţiativă este neremunerată.


	(6) În termen de 60 de zile de la publicarea Statutului propriu al AŞJR în Monitorul Oficial al României, Partea I şi după acceptarea, în condiţiile Statutului şi Regulamentelor stabilite de Adunarea Generală, a primilor 20 de membrii titulari şi 10 membrii corespondenţi, Comitetul de iniţiativă va organiza alegerile pentru funcţiile de conducere prevăzute în Statutul propriu. După organizarea alegerilor Comitetul de iniţiativă îşi încetează activitatea. Activitatea Comitetului de iniţiativă este neremunerată.
Autor: Comisia juridică
	


ANEXA 2
AMENDAMENTE RESPINSE
	Nr.
crt.
	Text 
propunere legislativă
	AMENDAMENT

 (autorul amendamentului)
	Motivare/
Observaţii
	Camera Decizională

	1. 
	Art.5 – (1) AŞJR se organizează şi funcţionează potrivit prevederilor prezentei legi şi statutului propriu, adoptat de Adunarea Generală a membrilor.
(2) AŞJR reuneşte personalităţi ştiinţifice reprezentative, cu o înaltă ţinută morală, care s-au distins prin rezultatele muncii depuse, inclusiv în ceea ce priveşte dezvoltarea şi   promovarea prestigiului instituţiilor academice, precum şi instituţii care, prin activitatea acestora, au contribuit la dezvoltarea ştiinţelor juridice.
	Art.5 - (1) AŞJR se organizează şi funcţionează potrivit prevederilor prezentei legi şi statutului propriu, adoptat de Adunarea Generală a membrilor şi aprobat prin Hotărâre de Guvern.
Autor: Deputat Anghel Stanciu
(2) AŞJR reuneşte personalităţi ştiinţifice reprezentative din domeniul ştiinţelor juridice, cu o înaltă ţinută  morală şi competenţă profesională, care s-au distins prin activităţile depuse şi se bucură de recunoaştere naţională şi/sau internaţională, au contribuit, prin activitatea lor, la dezvoltarea ştiinţelor şi culturii juridice.
Autor: Deputat Anghel Stanciu
	1. Motivare pentru adoptare

Academia este instituţie de interes public şi ar trebui ca statutul acesteia sa fie aprobat prin hotărâre de guvern, ca şi în cazul celorlalte academii de ramură.
2. Motivare pentru respingere
AŞJR nu este finanţată de la bugetul de stat.
1. Motivare pentru adoptare
Pentru o mai bună exprimare şi cuprindere a tuturor elementelor.
2. Motivare pentru respingere

Pentru a evita limitarea sferei de alegere a membrilor. 
	Camera
Deputaţilor

